કાળી ચૌદસે પ્રગટ થયેલ દેવી મહારાત્રિનું વર્ણન તંત્રગ્રંથોમાં થયું છે, તેથી યોગિનીતંત્ર, કાત્યાયનીતંત્ર, લક્ષ્મીતંત્ર, કાલિકાપુરાણ વગેરેમાં દર્શાવેલી વિવિધ તાંત્રિક સાધનાઓ કેટલાક કરે છે. તંત્રગ્રંથોમાં મહામાયા કે મહારાત્રિના દશ સ્વરૂપો બતાવ્યાં છે. આ દશેય સ્વરૂપોની પૂજા-ઉપાસના માટેના વિવિધ પ્રયોગો-યંત્રો છે. આમાં ખાસ કરીને શ્રીયંત્ર જેવા વિવિધ યંત્રો, ભૈરવીચક્ર, પંચમકાર સેવન વગેરેથી સાધના કરાય છે. આવી સાધનાઓ વામમાર્ગી ગણાઈ છે. તેથી મોટાભાગના લોકો આવી સાધનાઓથી દૂર રહે છે.